
 straipsnis. 
Pakeisti Lietuvos Respublikos viešojo sektoriaus darbuotojų registro įstatymą 
Nr. XIV-1986 ir jį išdėstyti taip:
„LIETUVOS RESPUBLIKOS
VIEŠOJO SEKTORIAUS DARBUOTOJŲ REGISTRAVIMO
ĮSTATYMAS

 straipsnis. 
Šis įstatymas nustato Viešojo sektoriaus darbuotojų registro (toliau – Registras), tvarkomo Viešojo sektoriaus darbuotojų registro informacinėje sistemoje (toliau – Registro informacinė sistema), rūšį, Registro informacinės sistemos objektus (toliau – Registro objektai) ir juos apibūdinančius duomenų rinkinius, Registro informacinės sistemos valdytoją ir duomenų valdytoją, Registro duomenų tvarkymo tikslus ir apribojimus, Registro objektų registravimo pagrindus ir sąlygas, Registro duomenų teikimą, Registro duomenų atvėrimo pakartotinai naudoti apribojimus.

 straipsnis. 
. Viešojo sektoriaus darbuotojas – viešojo sektoriaus įstaigose pareigas einantys valstybės politikas, valstybės pareigūnas, vidaus tarnybos sistemos pareigūnas, diplomatas, valstybės tarnautojas ir darbuotojas, dirbantis pagal darbo sutartį.
. Viešojo sektoriaus įstaiga – valstybės ar savivaldybės institucija, biudžetinė įstaiga, regiono plėtros taryba, taip pat viešoji įstaiga, kurios savininkė yra valstybė ar savivaldybė arba kurioje valstybei ar savivaldybei priklauso daugiau kaip 1/2 balsų visuotiniame dalininkų susirinkime.

 straipsnis. 
. Registras pagal Registro objektų svarbą priskiriamas kitų registrų rūšiai.
. Registro objektai yra:
) valstybės politikai;
) valstybės pareigūnai, išskyrus Lietuvos Respublikos Konstitucinio Teismo, bendrosios kompetencijos ir specializuotų teismų teisėjus;
) diplomatai;
) vidaus tarnybos sistemos pareigūnai;
) valstybės tarnautojai;
) valstybės ir savivaldybių institucijų ir įstaigų darbuotojai, dirbantys pagal darbo sutartį;
) valstybės ir savivaldybių biudžetinių įstaigų, nenurodytų šios dalies 6 punkte, darbuotojai, dirbantys pagal darbo sutartį;
) regionų plėtros tarybų administracijų darbuotojai, dirbantys pagal darbo sutartį;
) viešųjų įstaigų, kurių savininkė ar dalininkė, turinti daugiau kaip 1/2 balsų visuotiniame dalininkų susirinkime, yra valstybė ar savivaldybė, darbuotojai, dirbantys pagal darbo sutartį;
) šios dalies 1–9 punktuose nurodytų viešojo sektoriaus darbuotojų pareigybės.
. Valstybės ar tarnybos paslapties kategorijai pagal Lietuvos Respublikos valstybės ir tarnybos paslapčių įstatymą priskirtini viešojo sektoriaus darbuotojų duomenys Registro informacinėje sistemoje netvarkomi.

 straipsnis. 
. Registrą sudaro Registro informacinėje sistemoje tvarkomi 3 straipsnio 2 dalyje nurodytus objektus apibūdinantys duomenų rinkiniai.
. Registro informacinėje sistemoje tvarkomi šie duomenų rinkiniai: 
) viešojo sektoriaus darbuotojų ar buvusių viešojo sektoriaus darbuotojų asmens duomenys ir duomenys, susiję su darbo (tarnybos) eiga;
) viešojo sektoriaus įstaigų struktūros, viešojo sektoriaus įstaigų struktūrinių padalinių pareigybės ir struktūriniams padaliniams nepriklausančios pareigybės.
. Registro informacinėje sistemoje tvarkomų duomenų rinkinius sudarantys duomenys detalizuojami Registro informacinės sistemos nuostatuose.

 straipsnis. 
. Registro informacinės sistemos valdytoja yra Viešojo valdymo agentūra.
. Viešojo valdymo agentūra yra duomenų, įskaitant asmens duomenis, valdytoja.

 straipsnis. 
. Registro objektai registruojami Registro informacinėje sistemoje ir jų duomenys tvarkomi siekiant apskaityti viešojo sektoriaus darbuotojus ir pareigybes, padėti viešojo sektoriaus įstaigoms valdyti žmogiškuosius išteklius.
. Registro informacinės sistemos duomenys tvarkomi vadovaujantis Lietuvos Respublikos asmens duomenų teisinės apsaugos įstatymu, Lietuvos Respublikos valstybės informacinių išteklių valdymo įstatymu, 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendruoju duomenų apsaugos reglamentu), Registro informacinės sistemos nuostatais, kitais Lietuvos Respublikos ir Europos Sąjungos teisės aktais, reguliuojančiais duomenų tvarkymą ir saugą.
. Registro duomenų pagrindu sudaromi ir vidaus reikalų ministro nustatyta tvarka išduodami darbo (tarnybiniai) pažymėjimai, kuriuose yra elektroninės atpažinties ir kvalifikuoto elektroninio parašo sertifikatai, jeigu darbo (tarnybiniai) pažymėjimai reikalingi viešojo sektoriaus darbuotojams darbo (tarnybos) funkcijoms atlikti. 

 straipsnis. 
. Registro objektai Registro informacinėje sistemoje registruojami duomenų tvarkytojo iniciatyva.
. Registro objektus Registro informacinėje sistemoje registruoja duomenų tvarkytojas:
) išrinkus valstybės politiką – per 5 darbo dienas Vyriausiajai rinkimų komisijai paskelbus galutinius rinkimų rezultatus Teisės aktų registro informacinėje sistemoje;
) išrinkto asmens įgaliojimams nutrūkus nesuėjus terminui ir dėl to kitam asmeniui užėmus laisvą valstybės politiko vietą – per 5 darbo dienas nuo Vyriausiosios rinkimų komisijos sprendimo dėl laisvos vietos užėmimo priėmimo dienos;
) paskyrus Ministrą Pirmininką ir ministrus – per 3 darbo dienas nuo jų paskyrimo dienos;
) priėmus ar paskyrus į pareigas kitus viešojo sektoriaus darbuotojus – per 3 darbo dienas nuo jų priėmimo ar paskyrimo į pareigas dienos;
) įsteigus viešojo sektoriaus darbuotojų pareigybes – per 3 darbo dienas nuo sprendimo dėl šių pareigybių įsteigimo priėmimo dienos.
. Registro objektas laikomas įregistruotu, kai jo duomenys įrašomi į Registro informacinę sistemą.
. Duomenų tvarkytojo sprendimas registruoti Registro objektą priimamas įrašant Registro duomenis į Registro informacinę sistemą, juos pakeičiant arba išbraukiant iš jos, taip pat kai Registro duomenys įrašomi į Registro informacinę sistemą automatiniu būdu.
. Registro informacinėje sistemoje objektai registruojami neatlygintinai. 
. Registro objektų registravimo tvarka nustatoma Registro informacinės sistemos nuostatuose.

 straipsnis. 
. Registro informacinėje sistemoje tvarkomų duomenų teikimo tvarka nustatoma Registro informacinės sistemos nuostatuose.
. Registro informacinėje sistemoje tvarkomi duomenys neatlygintinai teikiami Valstybės informacinių išteklių valdymo įstatyme ir kituose Lietuvos Respublikos įstatymuose, tiesiogiai taikomuose Europos Sąjungos teisės aktuose ir Lietuvos Respublikos tarptautinėse sutartyse nurodytiems subjektams.
. Registro duomenys teikiami laikantis Lietuvos Respublikos valstybės informacinių išteklių valdymo įstatymo 28 straipsnio 11 dalyje nurodytų apribojimų, Bendrojo duomenų apsaugos reglamento 5 straipsnyje apibrėžtų asmens duomenų tvarkymo principų ir 6 straipsnyje nustatytų asmens duomenų teisėto tvarkymo sąlygų ir atsižvelgiant į Asmens duomenų teisinės apsaugos įstatymo 3 straipsnyje nustatytus asmens kodo tvarkymo ypatumus.

 straipsnis. 
Registro informacinėje sistemoje tvarkomi duomenys atveriami pakartotinai naudoti, išskyrus atvejus, kai duomenų atvėrimas gali pakenkti valstybės saugumui ar gynybai, nusikaltimo, baudžiamojo nusižengimo ar administracinio nusižengimo tyrimui, viešajai tvarkai, valstybės valdymui, teisėsaugos interesams, teismų darbui (bylų nagrinėjimui teismuose), duomenų subjekto ar kito asmens teisių ir laisvių apsaugai, juridinio asmens konfidencialiai informacijai ar atskleisti jo komercinę (verslo) paslaptį.“

 straipsnis. 
. Šis įstatymas, išskyrus šio straipsnio 2 ir 3 dalis, įsigalioja 2026 m. liepos 1 d.
. Vidaus reikalų ministras, Viešojo valdymo agentūros direktorius iki 2026 m. birželio 30 d. priima šio įstatymo įgyvendinamuosius teisės aktus.
. Viešojo sektoriaus įstaigos, iki 2026 m. liepos 1 d. nebuvusios Viešojo sektoriaus darbuotojų registro informacinės sistemos tvarkytojomis, registro objektus į šio registro informacinę sistemą turi įrašyti pagal Viešojo valdymo agentūros direktoriaus iki 2026 m. gruodžio 31 d. nustatytą grafiką ir apimtį, tačiau ne vėliau kaip iki 2032 m. gruodžio 31 d.

Skelbiu šį Lietuvos Respublikos Seimo priimtą įstatymą.

